PATVIRTINTA

Vilniaus vaikų ir jaunimo klubo „Meteoras“ 2025 m. rugpjūčio 20 d.

įsakymu Nr. V-85

**NEFORMALIOJO ŠVIETIMO PASLAUGŲ TEIKIMO SUTARTIS SUAUGUSIEMS Nr**.\_\_\_\_\_\_

202\_\_\_\_ m.\_\_\_\_\_\_ mėn. \_\_\_\_d.

Vilniaus vaikų ir jaunimo klubo „Meteoras“, įmonės kodas 191664389, Apolinaro Juozo Povilaičio g. 20, Vilnius, tel.+370 678 30994, el. paštas: info@klubasmeteoras.lt, atstovaujamas direktorės Audronės Kielės (toliau sutartyje vadinama **Paslaugų teikėjas**) ir užsiėmimų dalyvis (toliau sutartyje vadinama **Paslaugų gavėjas**), sudaro šią sutartį:

**Paslaugų gavėjo duomenys:**

|  |
| --- |
| Vardas, pavardė |
| Gyvenamosios vietos adresas |
| Tel. Nr. |  |  |  |  |  |  |  |  |  |  |  |  |
| El. paštas |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Pateikdamas šiuos duomenis, Paslaugos gavėjas patvirtina, kad jie yra tikslūs ir sutinka, jog jie bus naudojami sutarties vykdymo ir neformalaus švietimo paslaugų teikimo tikslais.

**I. SUTARTIES OBJEKTAS**

1. Paslaugos teikėjas įsipareigoja Paslaugos gavėjui teikti paslaugas pagal neformaliojo švietimo programą, atsižvelgiant į galimybes sudaryti sąlygas tenkinti jo/-s saviraiškos poreikius, o Paslaugos gavėjas įsipareigoja sumokėti už teikiamas neformaliojo švietimo paslaugas nustatytą kainą šioje sutartyje numatyta tvarka ir terminais.

|  |  |
| --- | --- |
| Užsiėmimo / studijos pavadinimas  | Vadovo vardas, pavardė |
| Užsiėmimo diena, laikas | Grupės kodas |

**II. SUTARTIES ŠALIŲ ĮSIPAREIGOJIMAI**

**2. Paslaugų teikėjas įsipareigoja**:

2.1. užtikrinti kokybišką paslaugų teikimą;

2.2. paslaugų teikimo procesą organizuoti vadovaujantis Lietuvos Respublikos įstatymais, kitais įstatymais bei norminiais aktais ir įstaigos nuostatais, vidaus tvarkos taisyklėmis;

2.3. pateikti užsiėmimų grafikus, kitą aktualią informaciją įstaigos internetinėje svetainėje www.klubasmeteoras.lt;

2.4. užsiėmimo vadovo ligos, komandiruotės ar kitos svarbios priežasties atveju Paslaugų teikėjas užtikrina paslaugos teikimo tęstinumą – organizuoja užsiėmimus su paskirtu pavaduojančiu darbuotoju arba, jei tai neįmanoma, užsiėmimai gali būti perkelti į kitą laiką, apie tai iš anksto informuojant Paslaugų gavėją SMS žinute arba el. paštu.

**3.** **Paslaugų gavėjas įsipareigoja:**

3.1. užtikrinti, kad pasirašant šią sutartį jo sveikatos būklė leidžia dalyvauti pasirinktos(ų) neformaliojo švietimo programos(ų) veikloje(se);

3.2. nedalyvauti užsiėmimuose, jei pasireiškia karščiavimas, taip pat esant ūmių viršutinių kvėpavimo takų ligų požymiams;

3.3. laikytis įstaigos Vidaus tvarkos taisyklių lankytojams reikalavimų;

3.4. atlyginti Paslaugų teikėjui padarytą žalą;

3.5. užsiėmimų sezono pabaigoje įvertinti paslaugų teikimo kokybę užpildant Paslaugų teikėjo pateiktą apklausą;

3.6. raštu pranešti apie šioje sutartyje nurodytų kontaktinių duomenų pasikeitimą ne vėliau nei per 7 kalendorines dienas nuo jų pasikeitimo. Paslaugų gavėjui neteisingai pateikus arba nepatikslinus pasikeitusių kontaktinių duomenų, Paslaugų gavėjas neturi teisės teikti pretenzijų, kad negavo su šios sutarties vykdymu susijusios informacijos;

3.7. numatyta tvarka ir terminais sumokėti Vilniaus miesto savivaldybės tarybos nustatyto dydžio mokestį už teikiamas neformaliojo švietimo paslaugas.

**III. ATSISKAITYMO UŽ PASLAUGAS, NUOLAIDŲ IR KOMPENSAVMO TVARKA**

4. Už paslaugas mokamas Vilniaus miesto savivaldybės tarybos (2025-06-04 patvirtintu sprendimu Nr. 1-1097) nustatytas mokestis suaugusiems: 1 ak. val. per savaitę – 25 Eur/mėn., 2 ak. val. per savaitę – 40 Eur/mėn., 4 ak. val. per savaitę – 50 Eur/mėn. ir nustatytas mokesti senjorams: 1 ak. val. per savaitę – 15 Eur/mėn., 2 ak. val. per savaitę – 25 Eur/mėn., 4 ak. val. per savaitę – 30 Eur/mėn. Mokestis yra nekintantis, t. y. nepriklausomai nuo užsiėmimų skaičiaus per mėnesį.

5. Mokestis už paslaugas įstaigoje mokamas už praėjusį mėnesį ir turi būti sumokėtas iki einamojo mėnesio 25 dienos. Mokestis turi būti mokamas pagal Paslaugų teikėjui priskirtą mokėtojo kodą, įmokos kodą ir suformuotą mokėjimo kvitą. Pavedimas gali būti atliekamas už visus Paslaugų gavėjo įstaigoje lankomus užsiėmimus. Jei įstaigą lanko Paslaugos gavėjo vaikas (vaikai), už jį (juos) mokestis mokamas atskiru (-ais) mokėjimu (-ais).

6. Mokestis mažinamas proporcingai, jei paslaugos pradėtos teikti ne nuo mėnesio pradžios.

7. Mokestis už paslaugas proporcingai mažinamas, jei paslaugų teikimo procesas nevyko dėl objektyvių priežasčių (avarijų, epidemijų atvejais ir pan.).

8. Įstaigai nustačius, kad Mokestis sumažintas arba nuo jo buvo atleista nepagrįstai ar neteisėtai, Mokestis yra perskaičiuojamas, o susidariusi nepriemoka turi būti sumokėta per vieną mėnesį nuo pranešimo apie susidariusią skolą dienos.

9. Mokestis už teikimas paslaugas nemažinamas:

9.1. paslaugų gavėjo atostogų metu ar ligos atveju;

9.2. jeigu užsiėmimo diena sutampa su valstybine švente, kuri yra nedarbo diena;

9.3. kai užsiėmimas dėl objektyvių priežasčių perkeliamas į kitą laiką ir/ar dieną.

10. Skolų išieškojimą organizuoja BĮ „Skaitlis“, vadovaujantis Vilniaus miesto savivaldybės administracijos direktoriaus įsakymu.

# IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

11. Sutartis įsigalioja nuo jos pasirašymo dienos ir galioja iki 2026 m. birželio 30 d.

12. Sutartis gali būti pakeista arba nutraukta atskiru šalių susitarimu.

13. Nesumokėjus mokesčio ilgiau kaip 30 kalendorinių dienų, Paslaugos teikėjas turi teisę vienašališkai nutraukti sutartį, prieš tai įspėjęs Paslaugos gavėją raštu prieš 5 darbo dienas.

14. Paslaugos teikėjas turi teisę vienašališkai nutraukti sutartį, jeigu Paslaugos gavėjas pažeidžia įstaigos Vidaus tvarkos taisykles lankytojams, elgesiu kelia grėsmę savo ar kitų saugumui arba jo elgesys ar būklė objektyviai trukdo saugiam ir sklandžiam paslaugų teikimo proceso vykdymui.

15. Paslaugos teikėjas turi teisę keisti veiklos grafiką, apie tai informuodamas Paslaugos gavėją šioje sutartyje nurodytu el. paštu arba SMS pranešimu. Nesutikus su pakeitimu, Paslaugos gavėjas turi teisę nutraukti sutartį, el. paštu info@klubasmeteoras.lt arba tiesiogiai klube pateikęs prašymą.

16. Paslaugos teikėjas turi teisę atsisakyti vykdyti pasirinktą programą, jei nesusiformuoja reikiama grupė. Tokiu atveju apie tai Paslaugos teikėjas informuojamas el. paštu, nurodytu sutartyje.

17. Paslaugų gavėjas turi teisę vienašališkai nutraukti sutartį Paslaugos teikėjo administracijai pateikęs prašymą el. paštu info@klubasmeteoras.lt arba tiesiogiai klube.

18. Sutarties nutraukimas neatleidžia Paslaugų gavėjo nuo pareigos sumokėti mokestį už Sutarties galiojimo metu suteiktas paslaugas.

**V. ASMENS DUOMENŲ TVARKYMAS IR APSAUGA**

19. Paslaugos teikėjas tvarko Paslaugos gavėjo asmens duomenis sutarties vykdymo, paslaugų organizavimo ir teisinės apskaitos tikslais. Duomenys, kurių tvarkymas grindžiamas sutikimu (pvz., Paslaugų gavėjo fotografavimas, filmavimas ir vaizdinės medžiagos viešinimas), tvarkomi tik gavus atskirą Paslaugos gavėjo rašytinį sutikimą, pateikiamą nustatytos formos dokumentu – BDAR sutikimo forma.

20. Paslaugos gavėjo duomenys gali būti perduoti trečiosioms šalims (savivaldybei, registrams, buhalterinėms sistemoms) tik tiek, kiek būtina vykdant įsipareigojimus.

21. Paslaugų gavėjo asmens duomenys saugomi sutarties galiojimo metu ir 10 metų po sutarties pasibaigimo momento.

22. Paslaugos gavėjas, patvirtina, jog yra informuotas ir sutinka, kad:

22.1. paslaugų teikėjas tvarkytų ir valdytų Paslaugų gavėjo asmens duomenis tinkamam pasirinktų neformalaus švietimo paslaugų suteikimui;

22.2. asmens duomenys būtų tvarkomi ir valdomi remiantis LR Asmens duomenų teisinės apsaugos įstatymu ir Reglamento (ES) Nr. 2016/679 (BDAR);

22.3. turi teisę būti informuoti apie savo asmens duomenų tvarkymą, susipažinti su duomenimis, reikalauti ištaisyti, sunaikinti arba sustabdyti, išskyrus saugojimą, asmens duomenų tvarkymo veiksmus, remiantis Reglamento Nr. 2016/679 ar Asmens duomenų teisinės apsaugos įstatymu;

22.4. turi teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, tel. (8 5) 271 2804, el. paštas ada@ada.lt).

24. Išsamesnė informacija apie Paslaugų teikėjo vykdomą asmens duomenų tvarkymą yra pateikiama Privatumo politikoje, esančioje Paslaugų teikėjo internetinėje svetainėje [www.klubasmeteoras.lt](http://www.klubasmeteoras.lt).

25. Pasirašydamas šią sutartį ir jos priedus, taip pat pateikiu savo sprendimą dėl toliau išvardytų veiklų, susijusių su ugdymo proceso informavimu bei papildoma veikla:

Sutinku gauti Paslaugų teikėjo informaciją apie užsiėmimus (naujienlaiškiai, priminimai, tvarkaraščių pakeitimai) ir kitą informaciją, susijusią su Paslaugų teikėjo paslaugomis, sutartyje nurodytu el. paštu ir/arba nurodytu tel. numeriu:

 □ SUTINKU □ NESUTINKU

 (reikalingą pabraukti / pažymėti)

Patvirtinu, kad esu susipažinęs su Klubo Asmens duomenų tvarkymo taisyklėmis ir žinau (esu informuotas) apie šioje sutartyje pateiktų asmens duomenų tvarkymą.

26. Paslaugų gavėjas bet kuriuo metu turi teisę pakeisti savo sprendimą raštu, pateikdamas prašymą Paslaugų teikėjui el. paštu info@klubasmeteoras.lt, įstaigos savitarnos zonoje arba tiesiogiai įstaigoje.

# VI. GINČŲ SPRENDIMAS

27. Sutarties šalys ginčus spręs šalių gera valia. Ginčai, susiję su mokesčiais, lankymu ar paslaugų teikimu, sprendžiami derybomis. Šalims nepavykus susitarti, ginčas sprendžiamas Lietuvos Respublikos įstatymų nustatyta tvarka.

28. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai). Jei sutartis sudaryta elektronine forma, galioja elektroniniais parašais pasirašyta sutartis.

29. Pasirašyti sutarties priedai, laikomi neatskiriama šios sutarties dalimi ir turi tokią pačią teisinę galią kaip ir šį sutartis.

Sutarties šalių parašai:

|  |  |
| --- | --- |
| **Paslaugų teikėjas** | **Paslaugų gavėjas** |
| Vilniaus vaikų ir jaunimo klubas „Meteoras“ Įmonės kodas 191664389Direktorė Audronė Kielė |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vardas, pavardė) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) | (Parašas) |
|  |  |

A.V.

Priedas Nr. 1 prie Neformaliojo švietimo paslaugų teikimo sutarties Nr. \_\_\_\_\_\_\_\_\_

**SUTIKIMAS**

Dėl filmavimo ir fotografavimo bei atvaizdo ir (ar) filmuotos medžiagos naudojimo

20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Vilnius

|  |  |
| --- | --- |
| **Aš,** |  |
|  | (Vardas ir Pavardė) |

išreiškiu savo valią, gaudamas neformaliojo švietimo paslaugas Vaikų ir jaunimo klube „Meteoras“, juridinio asmens kodas 191664389, adresas Apolinaro Juozo Povilaičio g. 20, Vilnius. (toliau – **Klubas**), kuris yra mano duomenų valdytojas, **ir nurodau, kad**:

|  |  |  |
| --- | --- | --- |
| [ ] Sutinku [ ]  Nesutinku, kad | viešų ir neviešų renginių Klube ar už jo ribų, aš būčiau fotografuojamas |  |
|  |  | (parašas) |
| [ ] Sutinku [ ]  Nesutinku, kad | viešų ir neviešų renginių Klube ar už jo ribų, aš būčiau filmuojamas |  |
|  |  | (parašas) |
| [ ] Sutinku [ ]  Nesutinku, kad | Mano atvaizdas (nuotrauka(-os)), būtų viešinamas Klubo interneto svetainėje https://www.klubasmeteoras.vilnius.lm.lt/, Klubo teikiamų paslaugų, renginių ir kt. žinomumo didinimo tikslu |  |
|  |  | (parašas) |
| [ ] Sutinku [ ]  Nesutinku, kad | mano atvaizdas (nuotrauka(-os)), būtų viešinamas Klubo socialinio tinklo *Facebook* paskyroje, Klubo teikiamų paslaugų, renginių ir kt. žinomumo didinimo tikslu |  |
|  |  | (parašas) |
| [ ] Sutinku [ ]  Nesutinku, kad | mano atvaizdas (nuotrauka(-os)), būtų viešinamas žiniasklaidoje (spaudoje), Klubo teikiamų paslaugų, renginių ir kt. žinomumo didinimo tikslu |  |
|  |  | (parašas) |

**Patvirtinu, jog esu informuotas (-a) apie duomenų subjekto teises:**

* žinoti (būti informuota (-u)) apie asmens duomenų tvarkymą;
* susipažinti su tvarkomais asmens duomenimis ir kaip jie yra tvarkomi;
* reikalauti ištaisyti, patikslinti ar papildyti neteisingus ar neišsamius asmens duomenis;
* bet kuriuo metu atšaukti šį sutikimą, nedarant poveikio sutikimu grindžiamo duomenų tvarkymo iki sutikimo atšaukimo teisėtumui;
* nesutikti su asmens duomenų tvarkymu;
* visais iškilusiais klausimais dėl asmens duomenų tvarkymo kreiptis el. paštu į Klubo duomenų apsaugos pareigūną el. paštu info@veritasbona.lt;
* su skundu kreiptis į Valstybinę asmens duomenų apsaugos inspekciją tiesiogiai adresu L. Sapiegos g. 17, Vilnius arba el. paštu: ada@ada.lt.

**Patvirtinu, jog esu informuotas (-a), kad:** mano atvaizdas ir (ar) filmuota medžiaga gali būti perduodami trečiosioms šalims, vykdančioms Klubo interneto svetainės ir (ar) socialinio tinklo *Facebook* paskyros priežiūrą, žiniasklaidos (spaudos) atstovams.

Asmens duomenys tvarkomi bei saugomi, remiantis LR asmens duomenų teisinės apsaugos įstatymo Bendrojo duomenų apsaugos reglamento bei kitų teisės aktų nustatyta tvarka.

**Šis sutikimas galioja**: 5 metus nuo šio sutikimo pasirašymo dienos

 (nurodomas laikotarpis)

**Esu supažindintas (-a) ir suprantu**, kad šį sutikimą bet kuriuo momentu turiu teisę atšaukti kreipiantis tiesiogiai į Klubo administraciją, telefonu +37067830994, arba el. paštu info@klubasmeteoras.lt.

|  |
| --- |
|  |
| (parašas) |